Source: https://bihorstiri.ro/baschetbalistii-de-la-csm-csu-oradea-au-invins-liderul-in-deplasare/
Timestamp: 2019-10-16 20:33:10+00:00

Document:
BihorStiri.ro Baschetbaliştii de la CSM CSU Oradea au învins liderul, în deplasare! - BihorStiri.ro
mart. 23, 2019 Pop Florin Actualitate, Baschet, Sport 0 788 vizualizari
CSM CSU Oradea a învins BC CSU Sibiu, în deplasare, în cadrul etapei a 8-a din Grupa Roșie a Ligii Naționale de baschet masculin. Partida a avut loc sâmbătă, iar rezultatul final a fost de 72-70.
Partida a început cu Watson, Richard, Nicolescu, Zekovic și Valeika. După un start echilibrat, CSM CSU Oradea s-a desprins pe tabela de marcaj la 17-9, gazdele cerând un timp de odihnă. Sibiul a replicat cu un parțial de 9-0 prin care a revenit la conducere. Ambele echipe au înscris apoi câte două puncte, astfel încât la prima pauză scorul a fost de 20-19 în favoarea gazdelor.
Jocul a continuat sub auspicii similare, formația galben-albastră având inițiativa pe tabela de marcaj în primele minute. Marc Carter a avut un impact venind de pe bancă, dar el a fost retras destul de repede după ce a comis două greșeli personale. Dacă Watson a ieșit la rampă în primul sfert, Richard a făcut-o pe finalul reprizei. El a înscris de trei ori de pe semicerc pentru a aduce CSM-ul în avantaj pe tabela de marcaj. Kris a înscris și coșul cu care a stabilit scorul pauzei, 39-33 în favoarea CSM CSU Oradea.
CSM-ul a deschis repriza secundă cu un nivel ridicat de agresivitate. CSM-ul a găsit soluții să puncteze mai mult din acțiuni colective decât a făcut-o în prima repriză. De cealaltă parte, Sibiul a mizat pe pătrunderile lui Kevin Hardy și pe un joc cu acțiuni în spațiul de trei secunde. Gazdele au trecut la o alcătuire extreme de atletică după ce orădenii s-au desprins la zece puncte. Zekovic și Carter au comis a 3-a greșeală personală fiecare. Scorul cu zece minute înainte de final era de 56-48.
Marc Carter a trsansformat de pe semicerc la prima acțiune din sfertul 4. El a găsit ținta și de la linia de pedeapsă, după care Bobe Nicolescu a marcat pe contraatac. În schimb, Dragan Zekovic a fost descalificat pentru a 5-a greșeală personal cu șapte minute și jumătate înainte de final. Nikola Markovic a înscris de pe semicerc pentru a mări ecartul la 13 puncte cu cinci minute înainte de final. Ofensiva CSM-ului s-a oprit, acțiunile neavând un scop clar. Formația gazdă s-a apropiat pe tabela de marcaj în finalul confruntării, Hardy ducând scorul la 69-67 cu 37 secunde înainte de final. Markovic a fost trimis la linia de pedeapsă, unde a fost précis pentru a desprinde Oradea la două posesii cu 19 secunde înainte de final. Pratt a replicat cu o triplă, după care Carter nu a reușit să-și mențină echilibrul și a pasat greșit, însă Pratt a ratat și meciul s-a încheiat cu scorul de 72-70, stabilit de Valeika de la linia de pedeapsă.
Markovic a contabilizat 13 puncte, Richard și Watson au adăugat câte 12, Carter și Valeika au terminat cu 11 fiecare pentru CSM CSU Oradea. De cealaltă parte, Hardy a reușit 17 puncte.
baschet, csm csu oradea, liga nationala, Sibiu
Se execută lucrări de modernizare pe încă trei străzi din Oradea Poloiştii de la CSM Oradea au pierdut duelurile de acasă cu Steaua

References: CSM 

CSM 
 CSM 
 CSM 
 CSM 
 csm 
 CSM